Argiewe – Dr. Christa van Staden
Gepubliseer op 20 Oktober 2021 20 Oktober 2021 deur Dr Christa van Staden
'n Homoniem is 'n woord wat net soos 'n ander woord gespel word, maar waarvan die betekenis verskil.
Lees voort "Homonieme …" →
Gepubliseer in Afrikaans - Hulp
Gepubliseer op 8 September 2021 8 September 2021 deur Dr Christa van Staden
Antonieme is woorde met die teenoorgestelde betekenis. Ek het die verskil tussen antonieme en sinonieme so aan my leerders verduidelik:
Lees voort "Antonieme" →
Gepubliseer op 6 September 2021 6 September 2021 deur Dr Christa van Staden
Soms wonder mens waarom daar meer woorde is wat soort van dieselfde betekenis het. Vir leerders is dit belangrik om hierdie woorde te ken as hulle goeie punte vir opstelle wil verdien.
Lees voort "Sinonieme" →
En nou is daar 'n vyfde oseaan
Gepubliseer op 10 Augustus 2021 deur Dr Christa van Staden
Vandat ek kan onthou, het die aarde vier oseane gehad. En nou is daar vyf en die moontlikheid dat 'n sesde wat in die volgende miljoen jaar gaan ontwikkel.
'n Oseaan word normaalweg omskryf as die wateroppervlak tussen twee of meer vastelande. Sedert 1915 het karteerders vier oseane (met hulle seë) geïdentifiseer, naamlik die Stille Oseaan, die Indiese oseaan, die Arktiese oseaan en die Atlantiese oseaan.
Die Stille oseaan is die grootste en beslaan ongeveer 'n derde van die aarde se oppervlak. Hierdie oseaan lê tussen Australië en Asië aan die een kant en Noord- en Suid-Amerika aan die ander kant. Interessant om te weet as mens in gedagte hou dat die aarde se oppervlakte ook 30% beslaan.
Die Atlantiese oseaan is die tweede grootste en beslaan ongeveer 20% van die aarde se oppervlak. Hierdie oseaan verbind Afrika en Europa met die ander kant van Noord- en Suid-Amerika.
Die Indiese oseaan is die derde grootste en bied 'n belangrike handelsroete tussen Afrika en Indië omdat die twee vastelande verbind word.
Die Arktiese oseaan word by die noordpool aangetref en is die minste sout van al die oseane weens die vars water wat gereeld vorm as yslae smelt.
En onlangs, op 8 Junie 2021 om presies te wees, is 'n vyfde oseaan benoem, naamlik die Suidelike oseaan. Soos sy naam aandui, word hy by die suidpool, of Antarktika aangetref. Die oseaan is benoem omdat hy op belangrike wyses verskil van die drie oseane wat aan hom grens, naamlik die Stille, Indiese en Atlantiese oseaan. Anders as in die gewone sin van die woord oseaan, word die oseaan nie tussen twee of meer vastelande aangetref nie, maar omring die Suidelike oseaan die hele Antarktika (sien foto). Sommiges verwys na hierdie oseaan as die Antarktiese oseaan.
Ek vind dit baie interessant dat die nuwe oseaan in my leeftyd benoem is. Heel waarskynlik omdat ek nou my Geografie aantekeninge sou moes aanpas om erkenning aan die vyfde oseaan te gee. Ek kan byna met sekerheid voorspel dat hierdie oseaan deel van die matrieks se eindeksamen gaan vorm. Dit is 'n belangrike gebeurtenis as 'n nuwe oseaan na meer as 'n eeu benoem word.
Die uitsig van 'n sesde oseaan wat gaan vorm, voel nie soos 'n werklikheid nie omdat dit binne die volgende miljoen jaar gaan gebeur. As die voorspelling natuurlik waar is … Geeneen van ons gaan dan nog die aarde bewandel nie.
Blinde eweknie-beoordeling – 'n interessante proses
Gepubliseer op 24 Junie 2021 deur Dr Christa van Staden
Maandag kry ek weer 'n boodskap van 'n wildvreemde professor van 'n iniversiteit waarvan ek nog net gelees het in my inboks – sal ek vir 'n internasionale vaktydskrif 'n eweknie beoordeling doen? Ek kyk na die ou e-posadres wat gebruik is en wonder hoe hulle op my afgekom het. Maar die titel trek my soos 'n magneet – eportefeuljes.
Lees voort "Blinde eweknie-beoordeling – 'n interessante proses" →
Toespraak oor begaafde kinders vir SAOU
Gepubliseer op 19 Mei 2021 deur Dr Christa van Staden
Julle gaan sowaar glo dat ek 'n vrou is wat nie by my woord hou nie. Want ek het skaars 'n maand of drie gelede geskryf dat ek nie weer 'n toespraak gaan lewer nie. Wel … dit het so gekom.